O príncipe Daniel de Suecia en maio de 2013
**Olof Daniel Westling Bernadotte**, nado como **Olof Daniel Westling** o 15 de setembro de 1973 en Örebro, é o consorte da princesa Vitoria de Suecia. Desde 19 de xuño de 2010, data da súa voda, é **príncipe Daniel** e duque de Västergötland. A parella ten dous fillos, a princesa Estela e o príncipe Óscar.
O seu título oficial é *A súa alteza real Daniel, príncipe de Suecia, duque de Västergötland*. e está anotado no rexistro civil como Olof Daniel Westling Bernadotte.

Traxectoria
-----------

Daniel Westling coa súa dona e a filla durante a voda da princesa Madalena e Christopher O'Neill o 8 de xuño de 2013
### Primeiros anos

O pai, Olle Westling, era traballador dos servizos sociais do concello de Sandviken e a nai, Ewa Westling, traballadora dos servizos postais. A familia viviu inicialmente en Almby, integrado en Önebro, onde se bautizou e a continuación mudouse ao concello de Falun e, finalmente, en Ockelbo e alí pasou a crianza Daniel Westling, estudou na Raboskolan (grao 1-6) e despois na Perslundaskolan (7-9) en Ockelbo, e logo entre 1989 e 1991 no Hammargymnasiet de Sandviken.

Realizou o servizo militar no rexemento Hälsinge en Gävle. Despois de se licenciar traballou en escolas e en centros para nenos con necesidades especiais.

### Educación e carreira

En 1994 marchou a Estocolmo para estudar para monitor deportivo na Escola Superior de Deportes Lillsved na illa de Värmdö completando os seus estudos en 1996 e realizando logo un curso de adestrador persoal en Safe-Education en Sundbyberg. Logrou un traballo no ximnasio Master Training de Regeringsgatan en 1997 e o ano seguinte rexistrou unha sociedade unipersoal para traballar como masaxista e adestrador persoal.

En 2004 fundou a compañía *Master Training AB.* en Estocolmo, con Westling como director executivo e membro do consello de administración co 70 por cento das accións, mentres Patrik Vrbanc e Lars Hellström tiñan o 15 por cento de cada un. Máis tarde tivo as mesmas atribucións na compañía Balance e foi membro do consello de administración do Brasil Development 

### Matrimonio

Daniel Westling coñeceu a princesa Vitoria cando o contrataron como o adestrador persoal da princesa herdeira, e ao pouco comezaron unha relación que se fixo pública no verán de 2002. 
Desde 2007 vivía coa princesa na residencia oficial dela no palacio de Drottningholm pero non foi ata o 1 de xullo de 2008 que se oficializou, alugando Westling un apartamento dentro do complexo de Drottningholm. O 24 de febreiro de 2009 anunciouse o compromiso entre Daniel Westling e a princesa herdeira no Palacio Real de Estocolmo, renunciando nos meses seguintes aos seus cargos nas empresas, mantendo así e todo as súas accións.. Realizáronlle un transplante de ril o 27 de maio de 2009, o órgano dooullo seu pai para combater unha enfermidade, conxénita pero non hereditaria. O 19 de xuño de 2010 casou con Vitoria de Suecia na catedral de Estocolmo e o 15 de novembro a parella mudouse para o palacio Haga en Solna. A parella tivo o seu primeiro fillo, a princesa Estele, o 23 de febreiro de 2012 e o seu segundo, o príncipe Óscar, o 2 de marzo de 2016.

Papel na familia real
---------------------

Escudo de armas do príncipe Daniel
Plo seu matrimonio coa herdeira ao trono Daniel Westling entrou oficialmente na familia real e recibiu , por nomeamento do rei Carl Gustaf, o tratamento e título seguinte: "A súa alteza real Daniel, príncipe de Suecia, duque de Västergötland". Non obstante non está na orde de sucesión ao trono nin pode ser rexente. Como membro da familia real intervén en actos oficiais, canda a princesa herdeira ou en solitario. O seu programa oficial de actividades está coordinado pola casa da princesa herdeira no Palacio Real, onde o príncipe e o seu secretario teñen oficinas. Foi patrón de importantes eventos deportivos, como os Xogos Mundiais de Transplantados de 2011, a Eurocopa de feminina de fútbol de 2013 ou o Campionato do mundo de hóckey sobre xeo de 2013. Desde 2011 é membro honorario da Fundación Hjärt-Lungfonden.

O seu escudo de armas deseñouno o heraldista do Estado, Henrik Klackenberg e foi confirmado polo rei. O escudo é, como a coroa da princesa Vitoria, unha variante do Grande Escudo do Reino de Suecia, substituíndo o terceiro cuartel polas armas de Västergötland e con coroa principesca. No abismo figura o seu brasón persoal, baseado no escudo do concello de Ockelbo.

Galería de imaxes
-----------------

* A princesa herdeira Vitoria e o príncipe Daniel nas celebracións do día nacional en Skansen, 6 de xuño de 2010.A princesa herdeira Vitoria e o príncipe Daniel nas celebracións do día nacional en Skansen, 6 de xuño de 2010.
* O príncipe Daniel cumprimentando a Kofi Annan do día da lembranza do Holocausto,  27 de xaneiro de 2012.O príncipe Daniel cumprimentando a Kofi Annan do día da lembranza do Holocausto, 27 de xaneiro de 2012.
* O príncipe Daniel co resto da familia real no 66ª aniversario do rei Carl XVI Gustaf, 30 de abril de 2012.O príncipe Daniel co resto da familia real no 66ª aniversario do rei Carl XVI Gustaf, 30 de abril de 2012.
* O príncipe Daniel, a princesa Vitoria e a princesa Estela, o 6 de xuño de 2013.O príncipe Daniel, a princesa Vitoria e a princesa Estela, o 6 de xuño de 2013.
* O príncipe Daniel e a princesa Estela o 12 de marzo de 2014.O príncipe Daniel e a princesa Estela o 12 de marzo de 2014.

Ordes e condecoracións
----------------------

### Suecia

* Sverige Cabaleiro e comandante da Orde dos Serafíns. Nomeado logo do seu casamento o 19 de xuño de 2010
* Sverige Comandante da Orde da Estrela Polar (levando  a insignia dende o 1 de outubro de 2013

### Estranxeiro

* Estland Gran Cruz da Orde da Cruz da Terra Mariana (12 de xaneiro de 2011)
* Finland Gran Cruz da Orde da Rosa Branca de Finlandia (17 de abril de 2012)

Notas
-----

1. ↑  "Prins Daniel byter namn" *Expressen*, 26 de xuño de 2010.
2. ↑  Prutkov, Kozma, *Annuaire de la Noblesse Moderne des Maisons Principales de l'Europe*, Montréal, 2010 (ISSN 1925-5594)  Arquivado 13 de abril de 2020 en Wayback Machine. (fr)
3. 1 2  Alexandersson, Jenny (2009). *Förlovningen 2009* Stockholm: Schibsted, p. 63 ISBN 978-91-7738-800-5
4. ↑  "Biografí" Sveriges Kungahus Arquivado 24 de xuño de 2010 en Wayback Machine..
5. 1 2  "Tvingas att sluta jobba", *Aftonbladet* 14 de novembro de 2009
6. ↑  Alexandersson, Jenny (2009). *Förlovningen 2009* Stockholm: Schibsted, p. 23
7. ↑  Johan T Lindwall. "Victoria och Daniel isolerade i 2-rummare". *Expressen*, 2 de xaneiro de 2009.
8. ↑  Alexandersson, Jenny (2009). *Förlovningen 2009* Stockholm: Schibsted, p. 34
9. ↑  Emma Johannisson e Matilda Uusijärvi "Livslång medicinering väntar efter njuroperation", *Svenska Dagbladet*, 27 de maio de 2009
10. ↑  "Herr Daniel Westling blir Prins av Sverige" Arquivado 11 de abril de 2016 en Wayback Machine. Sveriges Kungahus, 30 de maio de 2010
11. ↑  "H.K.H. Kronprinsessans hovstat" Arquivado 27 de setembro de 2015 en Wayback Machine. Sverige Kungahus
12. ↑  "Prins Daniel beskyddar tävling Arquivado 13 de abril de 2020 en Wayback Machine.", *Abrbetarbladet*, 7 de abril de 2011.
13. ↑  "Prins Daniel till EM-invigningen", Svenska Fotbollförbundet, 5 de xuño de 2013
14. ↑  Pär Andersson "Prins Daniel utsedd till beskyddare för VM", *Hockey*, 26 de setembro de 2012
15. ↑  "Hjärt Lungfonden - Prins Daniels forskningsanslag", Hjârt Lungfonden, 3 de xuño de 2013
16. ↑  "Riksarkivet skapar Daniel Westlings vapen", Riksarkivet 5 de maio de 2010
17. ↑  Henrik Klackenberg, "Vapen för Prins Daniel, hertig av Västergötland" *Heraldisk tidsskrift*, 11:102 (2010)]
18. ↑  Nya heraldiska vapen 2010, Statsheraldikern
19. ↑  Bearers of decorations, President of the Republic of Estonia, läst 19 januari 2011.
20. ↑  "Presidenttiparimme kuningasparin illallisvieraana Tukholmassa" Arquivado 29 de agosto de 2016 en Wayback Machine. (en finés)

|  |  |
| --- | --- |
| Control de autoridades | 
* Wd: Q209449
* WorldCat
* VIAF: 86434086
* GND: 1217203931
* IMDb: nm2862659
* ISNI: 0000 0000 5919 2482
* LCCN: n2012059263
* SELIBR: 322325
* SUDOC: 157441822
* WikiTree: Westling-20

 |